Matilda Rapaport

Matilda Rapaport (født 29. januar 1986 i Stockholm, død 18. juli 2016 i Santiago de Chile) var en svensk alpinist og frikjører. Hun var gift med slalåmspesialisten Mattias Hargin og var niese av den svenske skuespilleren Alexandra Rapaport.

Rapaport vant konkurransen Xtreme Verbier som del av Freeride World Tour i 2013. Hun ble også skandinavisk mester i Big Mountain i 2011.

Rapaport døde 30 år gammel i et snøskred. Den 14. juli 2016 var hun i Chile og filmet en reklamefilm for Ubisoft's kommende videospill Steep, i Farellones. Under oppdraget ble hun tatt av et snøskred, begravet i snø og havnet i koma. Hun ble fraktet til sykehuset i Santiago de Chile hvor hun døde 18. juli 2016.

 Referanser 

Kategori:Svenske alpinister